મેઘના ભટ્ટ(અમદાવાદ મિરર), અમદાવાદઃ આજકાલ મેટ્રો સિટીમાં જ નહીં નાના નગરોમાં પણ રમવા માટેની ખુલ્લી જગ્યાઓની ભારે અછત છે. જ્યાં ત્યાં સોસાયટી અને તેના વાહનોના પાર્કિંગ તમામ જગ્યાઓ રોકી લે છે. જેમાં અમદાવાદ જેવું મેટ્રો સિટી કેમ બચી શકે. એક તરફ એવું કહેવાય છે કે બાળકો આજકાલ શેરી રમતો નથી રમી રહ્યા અને ફક્ત ફોન કે કોમ્યુટર ગેમ્સ પાછળ પાગલ છે. જોકે શહેરોમાં ક્રિકેટ કે ફૂટબોલ રમાય તેવી જગ્યાઓ પણ ક્યાં બચી છે. શેરીથી લઈને સોસાયટીના કોમન પ્લોટ અને મેઇન ગેટની બહાર રોડ પર પણ વાહનોના ખડકલા પડ્યા હોય છે. જેથી તેને નુકસાન ન થાય માટે બાળકોને આવી રમતોથી પણ દૂર રહેવાનું ઘણીવાર કહેવામાં આવે છે.